钦定古今图书集成/理学汇编/学行典/第076卷 > 贾谊新书 > 《修政语下》
## 钦定古今图书集成/理学汇编/学行典/第076卷 > 贾谊新书 > 《修政语下》

凡人者，若贱若贵，若幼若老，闻道志而藏之，知道善
而行之，上人矣。闻道而弗取藏也，知道而弗取行也，
则谓之下人也。故夫行者善，则谓之贤人矣；行者恶，
则谓之不肖矣。故夫言者善，则谓之贤矣；言者不善，
则谓之愚矣。故知愚之人有其辞矣，贤不肖之人别
其行矣，上下之人等其志矣。